เคยฉีดวัคฉีนครบ3เข็มแล้ว ฉีดเข็มล่าสุดวันที่15เมษายน61 แต่โดนแมวกัดเป็นรอยไม่ได้เข้าลึกวันที่10กรกฎาคม61 ต้องไปฉีดวัคฉีนอีกไหมคะ
สวัสดีค่ะ หากได้รับการฉีดวัคซีนป้องกันพิษสุนัขบ้าครบตามกำหนดนัดมาแล้ว 3 เข็ม โดยเข็มสุดท้ายคือวันที่ 15 เม.ย.61 เมื่อโดนแมวกัดอีกในวันที่ 10 ก.ค.61 แนะนำควรฉีดวัคซีนกระตุ้น 1 เข็มค่ะแต่หากเป็นแมวที่เลี้ยงเอง และเลี้ยงให้อยู่แต่เฉพาะในเขตบ้าน แมวได้รับการฉีดวัคซีนพิษสุนัขบ้าต่อเนื่องทุกปี อาจเลือกใช้วิธีการเฝ้าสังเกตอาการไปก่อนก็ได้ โดยหากแมวไม่ตายหรือหนีหายไปภายใน 4-5 วัน แสดงว่าแมวไม่ได้เป็นโรคพิษสุนัขบ้า และ ก็ไม่จำเป็นต้องไปฉีดวัคซีนพิษสุนัขบ้ากระตุ้นค่ะส่วนบาดแผล ให้ล้างทำความสะอาดด้วยสบู่ แล้วใส่ยาฆ่าเชื้อ เช่น โพวิโดน ไอโอดีน เป็นต้น เช็ดทำความสะอาดแผลทุกวันด้วยน้ำเกลือและใส่ยาฆ่าเชื้อด้วย และหลีกเลี่ยงการโดนน้ำจนกว่าแผลจะหายค่ะ